આઈટી મંત્રાલયની કડકાઈ બાદ ફેક ન્યૂઝ માટે વૉટ્સએપે પોતાની તૈયારીઓ શરૂ કરી દીધી છે. આના માટે કંપનીએ ભારતીય વર્તમાનપત્રોમાં એક જાહેરખબર પણ આપી છે જેમાં વૉટ્સએપ પર મળેલા મેસેજ ચેક કરવા માટે ટિપ્સ આપવામાં આવી છે. કંપનીએ 10 ટિપ્સ આપી છે જેનાથી યુઝરને ખબર પડી શકે કે તેમને આપવામાં આવેલી માહિતી સાચી છે કે નહિ. મંગળવારે કંપનીએ કહ્યુ કે આનાથી લડવા માટે ટેકનોલોજી કંપનીઓ, સરકાર અને સમાજને સાથે કામ કરવાનું રહેશે અને લોકોને આના વિશે જાગૃત કરવા પડશે કે પ્રાપ્ત માહિતી સાચી છે કે નહિ.